

הכנסת

י"ט בחשוון התשע"ו

01 בנובמבר, 2015

**1446**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

מחירי המוצרים ללא גלוטן

דברי הסבר:

בארץ מספר מצומצם של מפעלים המייצרים מוצרים ללא גלוטן, לא זאת בלבד אלא גם שהנהלים הקיימים כיום בישראל העוסקים ביבוא מזון רגיש, מקשים מאוד ומהווים מכשול ומגבלה מהותיים על ייבוא מוצרים ללא גלוטן.   
כתוצאה מכך חולי הצליאק בישראל נאלצים להוציא סכומים אדירים בכל חודש על מוצרי צריכה בסיסיים נטולי גלוטן.   
עד היום המדינה לא הצליחה למצוא פתרון ולכן צריך לבחון דרכים להוזלת מחירי המוצרים נטולי הגלוטן על מנת להפחית את העומס הכלכלי הכבד הנתון על חולי הצליאק.

בכבוד רב,

חברת הכנסת אורלי לוי אבקסיס